מושיק עפיה

מושיק עפיה (נולד ב-3 באוקטובר 1974) הוא זמר ישראלי. מושיק עפיה נולד ב-3 באוקטובר 1974 בחולון, בצבא שירת בחוות השומר, כעובד כללי. את הקריירה המוזיקלית שלו החל ב-1993 בגיל 19, בשירה בסגנון מוזיקת דיכאון, ועבר לאחר מכן לסגנון קליל יותר. שני אלבומים שהוציא בשנים 1995–1996 זכו להכרה והצלחה בקרב חובבי הסגנון הטורקי. הראשון מביניהם, "גשם טפטף", הוציא כמה להיטים בז'אנר כגון שיר הנושא, "גודל הכאב", ודואט עם הזמר קובי פרץ, "כואב אחי". ב-1997, הוציא עפיה את אלבומו השלישי, "סיפור אהבה" ומתוכו הסינגל "סך הכל נשיקה" שהפך ללהיט ברדיו. בעקבות זאת, הוא הופיע אצל דודו טופז, ב"הראשון בבידור" ושם זכה לחשיפה משמעותית. הוא התבסס בסגנון המוזיקה המזרחית עם אלבומו "חלום מתוק" מ-2002. מתוך האלבום יצא שיר הנושא שהפך לאחד הלהיטים הכי מושמעים בישראל. כשנה לאחר מכן, יצא הלהיט "אני לא זמין", שזכה להצלחה רבה; בסמוך לצאת הסינגל, יצא אלבומו השישי, "יש לי אותך", שהגיע תוך כשלושה שבועות, למעמד פלטינה כשנמכר בלמעלה מ-40 אלף עותקים חוקיים. בשנת 2006 השתתף בתוכנית המציאות של חברת יס "פעם בחיים 2", כאשר נשלח ביחד עם שלומי סרנגה לשהייה דו-שבועית בטכניון ולשהייה בביתו של פרופסור מהטכניון (דוד גרשוני). באותה שנה שיחק בטלנובלה השיר שלנו בתפקיד רני בתסריט של חלי. בשנת 2009 הוציא מושיק עפיה את האלבום "מבט שנוגע", מתוכו יצאו השירים: "מבט שנוגע" שהחזיר אותו לתודעה כזמר והושמע רבות ברדיו, "אני לא מלאך" שגם הפך ללהיט ברדיו ו"שובר שתיקה" שהפך גם הוא ללהיט ברדיו (השיר בעצם מסכם את תקופת השפל שאותה חווה עפיה בחייו). בשנת 2010 הוציא מושיק עפיה את האלבום "בשבילי", מתוכו בלט שיר הנושא, שהפך ללהיט ברדיו. בשנת 2012 היה אמור להשתתף בעונה השנייה של התוכנית "חי ב-LA LA לנד" המצולמת בלוס אנג'לס, אולם השתתפותו בוטלה עקב פחד טיסה. בשנת 2014 הגיש לבית המשפט בקשה לפשיטת רגל. בפברואר 2015 הוציא את אלבומו "רק זכרונות". האלבום כלל את השירים: "חיבור משמיים", "דרך חזרה", "רק זכרונות", "עד שתחזרי" ושני דואטים "בסוף הדרך" עם תמר יהלומי, ו-"מנגינה" עם יהודה סליאס. ב-2015 השתתף בעונת ה-VIP השנייה של תוכנית המציאות "האח הגדול" וזכה במקום הראשון. טרם הוכרז כזוכה, אסר בית המשפט על הפקת התוכנית להעביר לידי נציגיו את הכספים המגיעים לו בעבור השתתפותו בתוכנית וזאת, עקב חשש מהברחת נכסי חייב. לאחר הזכייה, הוציא חמישה סינגלים לרדיו: "מחבק את החיים" (כאות תודה לקהל המעריצים שלו, על הזכייה ב"האח הגדול"), "מלכה של השכונה", "I LOVE YOU", "חצי חיים" (שהוא גם שיר הנושא של אלבומו ה-16) ו-"חמישי שמח". ב-29 במאי 2016 יצא אלבומו "חצי חיים" שכלל 12 שירים. חמישה משירי האלבום יצאו כסינגלים, זה אחר זה, בהפרש של כחודש וחצי לאחר זכייתו באח הגדול. האלבום זכה במהירות להכרה ולאהבה רבה מאוד מצד הקהל. במרץ 2017 פורסם כי ישתתף בעונה השלישית של תוכנית הריאליטי "היחידה" ב-HOT3. ב-4 במאי 2017 יצא הסינגל "#בייבי" בשיתוף פעולה עם רון נשר. ב-2 במאי 2017 הוציא את הסינגל "זה לא עושה לי כלום" בשיתוף עם כוכבי רשת ופליטי ריאליטי. ב-2021, הוא השתתף בעונה השנייה של "הזמר במסכה" בדמות הרוגלך, והודח שביעי מהתחרות. ב-2022 החליט עפייה לעזוב את עולם המוזיקה, עבד במגרש מכוניות ולאחר מכן פתח חנות נעליים וקיוסק ברחוב סוקולוב בחולון. במרץ 2011 עפיה נישא עפיה לנטלי יעקובוב, וביוני 2013 הם התגרשו. ב-31 באוגוסט 2020 עפיה נישא בשנית לדנה ששון. במרץ 2021 נולדה בתו הבכורה, ובאוגוסט 2022 נולדה בתו השנייה. "גשם טפטף" (1995) "להיטים" (1996) "סיפור אהבה" (1997) "ההופעה - בלהיט גבר מאוהב" (1998) "מתוך חלומותיי" (1999) "מן השמיים" (2000) "חלום מתוק" (2002) "יש לי אותך" (2003) "האוסף" (2004) "קח לך אישה" (2005) "אין היגיון באהבה" (2007) המובחרים (2009) "מבט שנוגע" (2009) "בשבילי" (2010) "קרוב ללב" (2012) "רק זכרונות" (2015) "חצי חיים" (2016) "ביום שאחרי" (2018) מדיה וקבצים בנושא מושיק עפיה בוויקישיתוף אתר האינטרנט הרשמי של מושיק עפיה מושיק עפיה, באתר שירונט מושיק עפיה, באתר MusicBrainz (באנגלית) מושיק עפיה, באתר Yandex.Music (ברוסית) מושיק עפיה, באתר Tab4u מושיק עפיה, דף שער בספרייה הלאומית מושיק עפיה, באתר MOOMA (בארכיון האינטרנט) סרטונים בערוץ של מושיק עפיה, באתר יוטיוב מושיק עפיה, באתר חריף אבי שושן, "מס הכנסה שבר אותי" - ראיון, באתר ynet, 15 באפריל 2010 חגי אוזן‏, לא בנוי לאהבה: על "בשבילי" של מושיק עפיה, באתר וואלה, 18 באוקטובר 2010 סמדר שילוני, מושיק עפיה לא ממריא, באתר Xnet‏, 22 במרץ 2012 אבי שושן, מושיק עפיה: "לא דמיינתי שאהיה גרוש", באתר ynet, 12 באוגוסט 2013 אבי שושן, אחרי עשור: סרנגה ועפיה שוב יחד, באתר ynet, 21 בינואר 2014 מושיק עפיה, מושיק עפיה על פשיטת הרגל: "לא מתבייש, לא רוצה נדבות - עוד אחזור בגדול", באתר ynet, 27 במאי 2014 הדר אוריאל, ‏מושיק עפיה מציין סינגל חדש ומודה: "התבגרתי", באתר מעריב השבוע, 20 באוקטובר 2014 ערן סויסה, "זה היה הטוב נגד הרע, והטוב ניצח", באתר ישראל היום, 26 ביוני 2015 יהודה נוריאל, "אני בפשיטת רגל? המדינה בפשיטת רגל!", באתר ynet, 13 במאי 2016 סמדר שיר, "הייתי מלך עד שנסחפתי במערבולת", באתר "ידיעות אחרונות", 31 באוגוסט 2018 סמדר שיר, פעם רביעית חתונה, באתר "ידיעות אחרונות", 6 באוגוסט 2020 אסף נבו, מחבק את החיים: מושיק עפיה ממריא, באתר ישראל היום, 14 בינואר 2021 גדעון אוקו, ‏מושיק עפיה מציג: החרדה שכמעט ריסקה לי את הקריירה, באתר ‏מאקו‏, 11 באוקטובר 2013 רן בוקר, הקריסה של מושיק עפיה: "מחוסר כל, במצב נפשי קשה", באתר ynet, 27 במאי 2014 וואלה! תרבות‏, מושיק עפיה זכה ב"האח הגדול VIP", באתר וואלה, 16 ביוני 2015 שגיא בן נון‏, הוקפא השכר המגיע למושיק עפיה מהפקת "האח הגדול", באתר וואלה, 11 ביוני 2015 רעות ברזילי, ‏"לא רציתי את החיים האלה": הפרק החדש של מושיק עפיה, באתר ‏מאקו‏, 31 ביולי 2022 יפעת הללי אברהם, ‏אחרי שדחה את החתונה 3 פעמים: מושיק עפיה התחתן, באתר ‏מאקו‏, 31 באוגוסט 2020 מיקי לוין, ‏מזל טוב! הזמר מושיק עפיה אבא לשניים, באתר מעריב אונליין, 10 באוגוסט 2022